Publication: Magyar Közlöny
Issue: MK-2006-116 (Year: 2006, Number: 116)
Era: 2004-2010
Section: [22. számú melléklet a 217/1998. (XII. 30.) Korm. rendelethez]
Paragraph Index: 536

4. Az oldószer kezelési terv alkalmazását a következõ, igazolandó speciális követelmények határozzák meg: (a) A melléklet 6. (a) bekezdésében említett csökkentési lehetõségek vizsgálata és összehasonlítása a termékegységre esõ oldószer kibocsátásként kifejezett teljes kibocsátási határértékkel, illetve a mellékletben megadott egyéb módon. (i) Minden, a melléklet 6. (a) bekezdése szerinti csökkentési lehetõséget alkalmazó tevékenységnél évente kell oldószer kezelési tervet készíteni az oldószer fogyasztás meghatározására. A fogyasztás a következõ egyenlet szerint számítható: C=I1–O8 Ezzel párhuzamosan a bevonatok szilárd anyag tartalma is meghatározandó az éves referencia és cél kibocsátás megállapítása céljából. (ii) A termékegységre esõ oldószer kibocsátásként vagy a mellékletben megadott egyéb módon kifejezett teljes kibocsátási határérték betartásának értékelésére az oldószer kezelési tervet évente el kell készíteni az NMVOC kibocsátások meghatározására. Az NMVOC kibocsátások a következõ egyenlet alapján számíthatók: E=F+O1 Ahol F az alábbi (b) (i) albekezdésben meghatározott diffúz NMVOC kibocsátás, a kibocsátási értéket el kell osztani a vonatkozó termékparaméterrel. (b) A diffúz NMVOC kibocsátások meghatározása a mellékletben megadott diffúz kibocsátási értékekkel történõ összehasonlítás céljából: (i) Módszer: A diffúz NMVOC kibocsátás a következõ egyenlet alapján számítható: F=I1–O1–O5–O6–O7–O8 vagy F=O2+O3+O4+O9 Ez a mennyiség meghatározható a kibocsátott mennyiségek közvetlen mérésével. Alternatívaként ezzel egyenértékû más számítás is végezhetõ, például a folyamat véggáz leválasztási illetve kezelési hatásfokának ismeretében. A diffúz kibocsátási érték a bevitt oldószer mennyiség hányadaként is kifejezhetõ, ahol a bevitt mennyiség a következõ egyenlet alapján számítható: I=I1+I2 (ii) Gyakoriság: A diffúz NMVOC kibocsátás meghatározható egy rövid ideig tartó, de átfogó méréssorozattal. Ezt a berendezés módosításáig nem szükséges ismételten elvégezni. II. Függelék CSÖKKENTÉSI TERV Alapelvek

Source: https://magyarkozlony.hu/hivatalos-lapok/e8801ad1a2339c6a90e300ecaa44b3c5d78f642e/dokumentumok/fadc029b62d1cd2f7799be65ce1108b3118033e8/letoltes